Dyyni (vuoden 1984 elokuva)

Dyyni (Dune) on David Lynchin käsikirjoittama ja ohjaama yhdysvaltalainen tieteiselokuva vuodelta 1984. Se perustuu Frank Herbertin samannimiseen kirjaan. Elokuvan pääosaa esittää Kyle MacLachlan.

Rooleissa 
Lopputekstien mukaisessa järjestyksessä:

Jodorowskyn Dyyni-projekti 
Vuonna 1974 ranskalainen tuottaja Jean-Paul Gibon hankki Dyyni-kirjasarjan elokuvaoikeudet ja kiinnitti ohjaajaksi Alejandro Jodorowskun. Jodorowsky sai mukaan tuotantoon muun muassa Pink Floydin ja Magman tekemään musiikkia sekä Dan O’Bannonin vastaamaan efekteistä ja visuaalisuudesta yhdessä H. R. Gigerin, Jean Giraudin (tunnetaan myös nimellä Moebius) ja Chris Fossin kanssa. Jodorowsky suostutteli myös Salvador Dalíin keisarin rooliin ja Orson Wellesin esittämään Harkonnen-suvun hallitsijaa. Muissa rooleissa olivat muun muassa Mick Jagger, Udo Kier, David Carradine ja Jodorowskyn poika Brontis Jodorowsky.

Projekti kaatui budjettisyihin, elokuvan pituuteen ja studion epäluuloon itse Alejandro Jodorowskyä kohtaan. Sen jälkeen Ridley Scottin oli tarkoitus ohjata elokuva, mutta hän ei ollut tyytyväinen kuvauspuitteisiin Meksikossa. Dino De Laurentiis jatkoi myöhemmin projektia ja kiinnitti David Lynchin ohjaajaksi.

Projektista on tehty Jodorowsky’s Dune -niminen dokumentti vuonna 2013.

Arvioita
Video-oppaassa vuodelta 1994 Dyyni saa yhden tähden viidestä, mikä vastaa sanallista arviota ”huono”.

Lähteet

Vuoden 1984 yhdysvaltalaiset elokuvat
Yhdysvaltalaiset tieteiselokuvat
David Lynchin ohjaamat elokuvat
Yhdysvaltalaiset romaaneihin perustuvat elokuvat
Avaruuselokuvat
Eeppiset elokuvat